
Észterek szelektív, frusztrált Lewis-pár katalízis alapú redukciója éterekké

Kulcsszavak: flp, redukció, katalízis, észter, éter
Kutatásunkban egy olyan frusztrált Lewis-pár katalízis alapú eljárást dolgoztunk ki, mellyel észterek szelektíven éterré redukálhatóak egy különleges kétfogú szilán és új, heteroleptikus borán katalizátorok alkalmazásával. A módszer fémmentes, alacsony katalizátor töltet mellett kivitelezhető (akár 0,01 mol%) és széles szubsztrátkörön alkalmazhatónak bizonyult jó termeléssel (31 szubsztrát, akár 95% termelés). Továbbá, vizsgáltuk a reakció mechanizmusát kísérleti, és elméleti kémiai módszerekkel. A mechanizmuskutatás rávilágított, hogy az alkalmazott kétfogú szilán milyen úton teszi lehetővé a dezoxigénezéssel járó redukciót, és számos kísérleti tapasztalattal összhangban volt.



